****

**Ізімқұлова Маржан Бисенбайқызы**

№16 «Ертегі» балабақшасының кіші топ тәрбиешісі,

Маңғыстау облысы, Жаңаөзен қаласы

**Ерке төлдер (жануарлардың суреттері бойынша әңгіме құрастыру)**

№1 «Балапан» II кіші тобының ұйымдастырылған оқу қызметінің технологиялық картасы

**Білім беру саласы:** Коммуникация

**Бөлімі:** Сөйлеуді дамыту

**Мақсаты:** а) Педагогтің көмегімен үй жануарлары туралы қысқа әңгіме құрастыруды, жануарлардың төлдерінің аттарын жекеше, көпше түрде атауды, үйрету (бота, ботақандар, құлыншақ, құлыншақтар, т.б.).

ә) Сұрақ-жауап арқылы балалардың ауызекі сөйлеу тілін дамыту.

б) Үй жануарларына қамқорлық көрсетуге тәрбиелеу.

**Көрнекіліктер**: №7 демонстрациялық материал (үй жануарларының төлдерімен суреттері),

№7 үлестірмелі материал (үй жануарларының төлдерімен суреттері, оларды төлдерімен сәйкестендіру).

**Алдын ала жүргізілетін жұмыс: «**Үй жануарлары» ойынын ойнату.

**Сөздік жұмыс**: үй жануарлары, түйе, бота, жылқы, құлыншақ, сиыр, бұзау.

**Билингвальды компонент:** Үй жануарлары – домашние животные, түйе – верблюд, бота – верблюжонок, жылқы – лошадь, құлыншақ – жеребенок.

|  |  |  |
| --- | --- | --- |
| **Оқу қызметінің кезеңдері** | **Педагогтің іс – әрекеті** | **Балалардың іс – әрекеті** |
| **Мотивациялық қозғаушылық** | Педагог балаларға І.Жансүгіровтің өлеңін оқып, сұрақ қояды:   * Шөре, шөре, лағым   Тентек болма шырағым.  Секеңдемей, деміңді ал,  Селтеңдемей құлағың, - деп нені айтамыз? | Педагогты мұқият тыңдайды.   * Лақты. |
| **Ұйымдастырушылық ізденістік** | **Демонстрациялық көрнекілікті қолдану.**   * Сендер қандай үй жануарын білесіңдер?   Неге үй жануарлары деп атаймыз?   * Қолда ұстайтын, адам күтіп-бағатын жануарларды   ***үй жануарлары*** деп атайды.  Олардың еті, сүті бізге тамақ, ал жүні, терісі – киім. Естеріңе түсіріңдерші, малдардың төлдерін не деп атаймыз?   * Иә, дұрыс. Төлдерді еркелетіп: қозыны қошақан, ботаны ботақан, құлынды құлыншақ деп атаймыз.   Педагог үй жануарларының суреттерін көрсете отырып, әңгіме құрауды ұсынады.   * Мына жылқы үлкен, құлын кішкентай. Құлын енесімен жарысып шапқылап барады. Төлдің анасын ене деп атайды. * Мынау – ешкі. Қасындағы төлі – лақ. * Ал мынау суретте енесіне еркелеп тұр. * Түйенің төлі – ботақан. Түйенің тау сияқты екі өркеші болады. Ол жүк тасуға өте ыңғайлы.   Билингвальды компонент: үй жануарлары – домашние животные, түйе – верблюд, бота – верблюжонок, жылқы – лошадь, құлыншақ – жеребенок.  **Сергіту сәті:**  Құлыншағым, құндызым,  Құлдырайды, шабады.  Жылтыңдаған жұлдызым  Құстай қанат қағады.  (І. Жансүгіров)  №7 үлестірмелі материалмен жұмыс.  **«Төлдерін тап?» ойынын ойнату**. Ойынның шарты: Суреттен үй жануарларын көрсете отырып олардың төлдерін тауып, сәйкестендіреді.  Жеке жұмысты қажет ететін балалардан үй жануарларын төлдерімен қайталау. | Үй жануарларын атайды.  Педагогтің көмегімен сұрақтарға жауап береді.   * Жылқы үлкен, құлын кішкентай. * Ешкі үлкен, лақ кішкентай. * Сиыр үлкен, бұзау кішкентай. * Түйе үлкен, бота кішкентай.   *Үй жануарлары – домашние животные, түйе – верблюд, бота – верблюжонок, жылқы – лошадь, құлыншақ– жеребенок* сөздерін қайталау.  Қимылын келтіріп жаттығуды орындайды.  Балалар суреттен үй жануарларын көрсете отырып, олардың төлдерін тауып, сызықпен қосады. |
| **Рефлексиялық түзетушілі**к | * Қандай үй жануарларын білесіңдер? * Малдардың төлдерін қалай атаймыз?   Сұрақ-жауап арқылы оқу-қызметін қорытындылайды. | Балалар сұрақтарға жауап береді. |

**Күтілетін нәтиже:**

**Орындайды:** суретте үй жануарларын көрсете отырып, олардың төлдерін сызықпен қосуды;

**Түсінеді:** үй жануарларын және олардың төлдері туралы мәліметті;

**Қолданады:** дыбыстарды дұрыс айта білуді.